**Se-ntorc Cocorii**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Se-ntorc Cocorii

Pe cer cu soare dinspre miazăzi

Apar în şir, pe bolta-i de cristal,

În cânturi veseli, ca la carnaval

Cocori ce glăsuiesc, spre-a auzi

Strigându-şi cantecul lor în aval

Că se apropie de locul lor natal.

Ei revin iarăşi în patria lor dragă,

Unde venirea lor aduce bucurie

De peste mări şi ţări cu voioşie;

La noi, natura pare că e-ntreagă,

Cu dimineţi, în cânt de ciocârlie

Spre nori suind duioasa simfonie.

Un farmec dulce liniştit pluteşte

Născând în inimi dorul de-a trăi,

L-atâtea lucruri de-a putea privi

Sub grija scumpă care aminteşte,

Cum păsările-n cânt ne pot grăi

Despre prezenţa dorului de-a fi.

Ne-aduc aminte, că aici l-e ţara

În care cuiburi, îşi pot construi,

C-aici menirea, îşi pot împlini -

Şi înţeleg, când vine primăvara

Că Dumnezeu toate le-orândui

În existenţa lor, să poată dăinui.

Flavius Laurian Duverna